钦定古今图书集成/方舆汇编/职方典/第1383卷 > 《宣谕海南诏》明·太祖
## 钦定古今图书集成/方舆汇编/职方典/第1383卷 > 《宣谕海南诏》明·太祖

诏曰：“盖闻古先哲王之治天下也，一视同仁，无间远
迩。况海南海北之地，自汉以来列为郡县，习礼义之
教，有华夏之风者乎？顷因元政不纲，群雄并起，朕举
义除暴，所向廓清。师临南粤，而尔诸不烦传檄，奉印
来归，向慕之诚，良可嘉尚。今遣使者往谕朕意。尔其
益尽乃心，以辑宁其民，爵赏之锡，当有后命。故兹诏”
示，想宜知悉。